LIETUVOS RESPUBLIKOS VALSTYBINĖS MAISTO
IR VETERINARIJOS TARNYBOS DIREKTORIAUS

ĮSAKYMAS

**DĖL VETERINARIJOS GYDYTOJO PROFESINĖS KVALIFIKACIJOS PRIPAŽINIMO NORINT DIRBTI VETERINARIJOS GYDYTOJU AR LAIKINAI ARBA VIENKARTINAI TEIKTI VETERINARIJOS GYDYTOJO PASLAUGAS LIETUVOS RESPUBLIKOJE TVARKOS APRAŠO PATVIRTINIMO**

2008 m. rugsėjo 29 d. Nr. B1-506

Vilnius

Vadovaudamasis Lietuvos Respublikos veterinarijos įstatymu (Žin., 1992, Nr. [2-15](https://www.e-tar.lt/portal/lt/legalAct/TAR.97BDCD719E57)), Lietuvos Respublikos reglamentuojamų profesinių kvalifikacijų pripažinimo įstatymu (Žin., 2008, Nr. [47-1747](https://www.e-tar.lt/portal/lt/legalAct/TAR.074B2F6259F9)) ir Lietuvos Respublikos Vyriausybės 2008 m. birželio 18 d. nutarimo Nr. 637 „Dėl Lietuvos Respublikos reglamentuojamų profesinių kvalifikacijų pripažinimo įstatymo įgyvendinimo“ (Žin., 2008, Nr. [75-2959](https://www.e-tar.lt/portal/lt/legalAct/TAR.C1551B3CABB4)) 3 punktu:

1. Tvirtinu pridedamą Veterinarijos gydytojo profesinės kvalifikacijos pripažinimo norint dirbti veterinarijos gydytoju ar laikinai arba vienkartinai teikti veterinarijos gydytojo paslaugas Lietuvos Respublikoje tvarkos aprašą.

2. Nurodau apskričių, miestų ir rajonų valstybinėms maisto ir veterinarijos tarnyboms parengti kvalifikuotų veterinarijos gydytojų sąrašą ir jį pateikti Valstybinei maisto ir veterinarijos tarnybai iki 2008 m. lapkričio 1 d.

3. Pripažįstu netekusiais galios:

3.1. Valstybinės maisto ir veterinarijos tarnybos direktoriaus 2003 m. gruodžio 23 d. įsakymą Nr. B1-989 „Dėl Reikalavimų veterinarijos gydytojų profesiniam rengimui ir Diplomų, pažymėjimų ir kitų veterinarijos gydytojo kvalifikaciją patvirtinančių dokumentų pripažinimo taisyklių patvirtinimo“ (Žin., 2004, Nr. [14-442](https://www.e-tar.lt/portal/lt/legalAct/TAR.879B98E51E77));

3.2. Valstybinės maisto ir veterinarijos tarnybos direktoriaus 2006 m. gruodžio 22 d. įsakymą Nr. B1-836 „Dėl Valstybinės maisto ir veterinarijos tarnybos direktoriaus 2003 m. gruodžio 23 d. įsakymo Nr. B1-989 „Dėl Reikalavimų veterinarijos gydytojų profesiniam rengimui ir Diplomų, pažymėjimų ir kitų veterinarijos gydytojo kvalifikaciją patvirtinančių dokumentų pripažinimo taisyklių patvirtinimo“ pakeitimo“ (Žin., 2007, Nr. [1-41](https://www.e-tar.lt/portal/lt/legalAct/TAR.8A618ADFB522)).

4. Pavedu:

4.1. įsakymo vykdymą pagal kompetenciją apskričių, miestų ir rajonų valstybinėms maisto ir veterinarijos tarnyboms ir Valstybinės maisto ir veterinarijos tarnybos Tarptautinių santykių skyriui;

4.2. įsakymo vykdymo kontrolę Valstybinės maisto ir veterinarijos tarnybos direktoriaus pavaduotojui Vidmantui Paulauskui.

DIREKTORIUS KAZIMIERAS LUKAUSKAS

SUDERINTA

Lietuvos Respublikos socialinės apsaugos

ir darbo ministerijos 2008-09-23

raštu Nr. (23.7-56) SD-8576

PATVIRTINTA

Valstybinės maisto ir veterinarijos

tarnybos direktoriaus

2008 m. rugsėjo 29 d.

įsakymu Nr. B1-506

**VETERINARIJOS GYDYTOJO PROFESINĖS KVALIFIKACIJOS PRIPAŽINIMO NORINT DIRBTI VETERINARIJOS GYDYTOJU AR LAIKINAI ARBA VIENKARTINAI TEIKTI VETERINARIJOS GYDYTOJO PASLAUGAS LIETUVOS RESPUBLIKOJE TVARKOS APRAŠAS**

**I. BENDROSIOS NUOSTATOS**

1. Veterinarijos gydytojo profesinės kvalifikacijos pripažinimo norint dirbti veterinarijos gydytoju ar laikinai arba vienkartinai teikti veterinarijos gydytojo paslaugas Lietuvos Respublikoje tvarkos aprašas (toliau – Tvarkos aprašas) nustato Europos Sąjungos valstybių narių, Europos ekonominės erdvės valstybių ir Šveicarijos Konfederacijos piliečių veterinarijos gydytojo profesinės kvalifikacijos pripažinimo norint dirbti veterinarijos gydytoju ar laikinai arba vienkartinai teikti veterinarijos gydytojo paslaugas Lietuvos Respublikoje tvarką.

2. Pagrindinės šiame Tvarkos apraše vartojamos sąvokos:

**Formalios kvalifikacijos įrodymai** – diplomai, pažymėjimai ir kiti dokumentai, išduoti kompetentingų institucijų, kurioms tai pavesta įstatymų ir kitų teisės aktų, ir patvirtinantys, kad įgyta veterinarijos gydytojo profesinė kvalifikacija, taip pat valstybėse narėse sėkmingai baigtas veterinarijos gydytojo rengimo kursas arba išduoti trečiosios šalies institucijų ir pripažinti valstybės narės, jei jų turėtojas turi veterinarijos gydytojo valstybėje narėje trejų metų profesinę patirtį ir jei ta patirtis joje pripažįstama.

**Iš esmės skirtingi dalykai** – dalykai, kuriuos būtina išmanyti dirbant veterinarijos gydytoju Lietuvos Respublikoje ir kurių turinys ar rengimo trukmė iš esmės skiriasi nuo reikalaujamų Lietuvos Respublikoje.

**Kompetentinga institucija** – Valstybinė maisto ir veterinarijos tarnyba (toliau – Tarnyba), teisės aktų nustatyta tvarka įgaliota išduoti veterinarijos gydytojo formalios kvalifikacijos įrodymus, priimti kitų valstybių narių piliečių formalios kvalifikacijos įrodymus ar kitus dokumentus arba informaciją, taip pat gauti asmenų, siekiančių veterinarijos gydytojo profesinės kvalifikacijos pripažinimo, paraiškas ir priimti sprendimus dėl šių paraiškų ar teikti informaciją kitais jos kompetencijai priskirtais veterinarijos gydytojų profesinių kvalifikacijų pripažinimo klausimais.

**Pareiškėjas** – valstybės narės pilietis, siekiantis veterinarijos gydytojo profesinės kvalifikacijos pripažinimo ar laikinai arba vienkartinai teikti veterinarijos gydytojo paslaugas Lietuvos Respublikoje.

**Profesinė patirtis** – asmens faktiškas ir teisėtas darbas veterinarijos gydytoju valstybėje narėje.

**Profesinės adaptacijos laikotarpis** – praktikos laikotarpis, per kurį pareiškėjas dirba veterinarijos gydytoju Lietuvos Respublikoje ir yra prižiūrimas atsakomybę prisiėmusio kvalifikuoto veterinarijos gydytojo. Profesinės adaptacijos laikotarpiu leidžiama papildomai mokytis.

**Profesinio tinkamumo testas** – Tarnybos organizuojamas pareiškėjo profesinių žinių patikrinimas siekiant įvertinti jo gebėjimą dirbti veterinarijos gydytoju Lietuvos Respublikoje.

**Valstybė narė** – Europos Sąjungos valstybė narė, Europos ekonominės erdvės valstybė ir Šveicarijos Konfederacija.

**Veterinarijos gydytojo profesinės kvalifikacijos vertinimo ir pripažinimo komisija** (toliau – Komisija) – Tarnybos direktoriaus įsakymu sudaryta komisija, kuri nagrinėja pareiškėjo pateiktą paraišką ir prie jos pridėtus dokumentus, pateikia išvadas Tarnybai dėl pareiškėjo veterinarijos gydytojo kvalifikacijos pripažinimo, vertina Laikinai arba vienkartinai teikiamų veterinarijos gydytojo paslaugų deklaracijų duomenis ir pateikia išvadas Tarnybai dėl pareiškėjo veterinarijos gydytojo profesinės kvalifikacijos tikrinimo būtinybės.

Kitos šiame Tvarkos apraše vartojamos sąvokos atitinka Lietuvos Respublikos reglamentuojamų profesinių kvalifikacijų pripažinimo įstatyme (Žin., 2008, Nr. [47-1747](https://www.e-tar.lt/portal/lt/legalAct/TAR.074B2F6259F9)) (toliau – Įstatymas) vartojamas sąvokas.

3. Dirbti veterinarijos gydytoju Lietuvos Respublikoje leidžiama tik turint pripažintą veterinarijos gydytojo profesinę kvalifikaciją ir įgijus veterinarijos praktikos licenciją, išduotą vadovaujantis Veterinarijos praktikos licencijavimo taisyklėmis, patvirtintomis Lietuvos Respublikos Vyriausybės 2007 m. gegužės 2 d. nutarimu Nr. 449 (Žin., 2007, Nr. [54-2088](https://www.e-tar.lt/portal/lt/legalAct/TAR.1FC91DB6FE06)). Veterinarijos gydytojas privalo laikytis Lietuvos Respublikoje taikomų veterinarijos gydytojo profesinės etikos normų.

4. Valstybinė maisto ir veterinarijos tarnyba, vadovaudamasi Įstatymu ir šiuo Tvarkos aprašu, automatiškai pripažįsta veterinarijos gydytojo profesinę kvalifikaciją, jeigu pareiškėjo pateiktas formalios kvalifikacijos įrodymas atitinka Įstatymo 5 priedo 5.4.2 punkte nurodytus reikalavimus. Formalios kvalifikacijos įrodymai turi atitikti būtiniausius veterinarijos gydytojo profesinio rengimo reikalavimus, nurodytus Įstatymo 34 straipsnyje.

5. Jei veterinarijos gydytojo formalios kvalifikacijos įrodymas neatitinka kurios nors šio Tvarkos aprašo 4 punkte nurodytos automatinio profesinės kvalifikacijos pripažinimo principo sąlygos, taikomos Įstatymo III dalies I skyriaus nuostatos.

6. Teisė laikinai arba vienkartinai teikti veterinarijos gydytojo paslaugas Lietuvos Respublikoje neribojama, jeigu pareiškėjas yra teisėtai įsisteigęs kitoje valstybėje narėje (toliau – Įsisteigimo valstybė narė) ir apie tokių paslaugų teikimą informavęs Tarnybą šio Tvarkos aprašo III skyriuje nustatyta tvarka. Paslaugas teikiantis pareiškėjas privalo laikytis Lietuvos Respublikoje taikomų veterinarijos gydytojo profesinės etikos normų.

7. Pareiškėjas privalo mokėti lietuvių kalbą tiek, kiek būtina dirbant veterinarijos gydytoju Lietuvos Respublikoje.

8. Tarnyba užtikrina gaunamos informacijos, susijusios su veterinarijos gydytojų profesinių kvalifikacijų pripažinimu, konfidencialumą.

**II. VETERINARIJOS GYDYTOJO PROFESINĖS KVALIFIKACIJOS PRIPAŽINIMO PROCEDŪRA NORINT DIRBTI VETERINARIJOS GYDYTOJU**

9. Pareiškėjas, siekdamas, kad jo veterinarijos gydytojo profesinė kvalifikacija būtų pripažinta Lietuvos Respublikoje, pats ar jo įgaliotasis asmuo užpildo ir pateikia Tarnybai paraišką dėl veterinarijos gydytojo profesinės kvalifikacijos pripažinimo norint dirbti veterinarijos gydytoju Lietuvos Respublikoje (toliau – paraiška) (1 priedas) ir nustatyta tvarka patvirtintas (notaro ar atitinkamos institucijos) dokumentų kopijas. Kartu su paraiška Tarnybai pateikiami šie dokumentai (arba jų kopijos):

9.1. asmens pilietybę patvirtinantis dokumentas;

9.2. pavardės (-ių) ar vardo (-ų) keitimą patvirtinantys dokumentai (jeigu dokumentuose nurodyta kita (-os) pavardė (-ės) ar vardas (-ai);

9.3. įgaliojimas pateikti paraišką vietoje pareiškėjo (jeigu paraišką teikia ne pareiškėjas, o jo įgaliotasis asmuo);

9.4. formalios kvalifikacijos įrodymas (-ai);

9.5. dokumentas (-ai), liudijantis (-ys) veterinarijos gydytojo rengimo trukmę ir turinį (jeigu pareiškėjo formalios kvalifikacijos įrodymas neatitinka Įstatymo 5 priedo 5.4.2 punkte nurodytų tokiam įrodymui keliamų reikalavimų);

9.6. veterinarijos gydytojo formalios kvalifikacijos įrodymų, įgytų trečiojoje šalyje, pripažinimo valstybėje narėje dokumentai (jeigu tokie yra);

9.7. kiti dokumentai, patvirtinantys veterinarijos gydytojo profesinę kvalifikaciją, pavyzdžiui: mokslo laipsnis, mokslinė pedagoginė veikla (jeigu tokie yra);

9.8. dokumentas, patvirtinantis, kad pareiškėjas faktiškai ir teisėtai dirbo veterinarijos gydytoju ne trumpiau kaip trejus metus iš eilės per penkerius metus iki tokio dokumento išdavimo (jeigu pareiškėjo formalios kvalifikacijos įrodymas neatitinka Įstatymo 5 priedo 5.4.2 punkte nurodytų tokiam įrodymui keliamų reikalavimų);

9.9. dokumentas, patvirtinantis, kad pareiškėjas veiksmingai ir teisėtai dirbo veterinarijos gydytoju Estijoje ne trumpiau kaip penkerius metus iš eilės per septynerius metus iki tokio dokumento išdavimo (jeigu pareiškėjo veterinarijos gydytojo formalios kvalifikacijos įrodymas buvo išduotas arba veterinarijos gydytojo rengimo studijos prasidėjo Estijoje iki 2004 m. gegužės 1 d.);

9.10. dokumentas, patvirtinantis, kad pareiškėjas sėkmingai baigė veterinarijos gydytojo rengimo studijas, pradėtas iki 1990 m. spalio 3 d. (jeigu pareiškėjas įgijo veterinarijos gydytojo formalios kvalifikacijos įrodymą Vokietijos Demokratinės Respublikos teritorijoje);

9.11. dokumentas, patvirtinantis, kad pareiškėjo įgytas formalios kvalifikacijos įrodymas valstybės narės teritorijoje turi tokią pačią teisinę galią kaip ir jos išduodamas formalios kvalifikacijos įrodymas (jeigu pareiškėjas įgijo formalios kvalifikacijos įrodymą buvusioje Čekoslovakijoje arba kai veterinarijos gydytojo rengimas prasidėjo iki 1993 m. sausio 1 d. Čekijoje ir Slovakijoje);

9.12. dokumentas, patvirtinantis, kad pareiškėjo įgytas formalios kvalifikacijos įrodymas Estijos ar Latvijos teritorijoje turi tokią pačią teisinę galią kaip ir Estijos ar Latvijos išduodamas formalios kvalifikacijos įrodymas (jeigu pareiškėjas įgijo formalios kvalifikacijos įrodymą Estijoje iki 1991 m. rugpjūčio 20 d. arba Latvijoje iki 1991 m. rugpjūčio 21 d.);

9.13. dokumentas, išduotas pareiškėjo kilmės valstybės narės kompetentingos institucijos, patvirtinantis, kad pareiškėjo formalios kvalifikacijos įrodymams taikoma 2005 m. rugsėjo 7 d. Europos Parlamento ir Tarybos direktyva 2005/36/EB dėl profesinių kvalifikacijų pripažinimo;

9.14. dokumentas (-ai), susijęs (-ę) su veterinarijos gydytojo profesinės kvalifikacijos kėlimu (jeigu tokie yra);

9.15. profesinės adaptacijos laikotarpio baigimą patvirtinantys dokumentai (jeigu buvo paskirtas profesinės adaptacijos laikotarpis).

10. Kartu su paraiška pateikiami ir dokumentų, nurodytų šio Tvarkos aprašo 9.2–9.14 punktuose, vertimai į lietuvių kalbą. Vertimas turi būti patvirtintas asmens, išvertusio dokumentus, parašu.

11. Šio Tvarkos aprašo 9.8–9.14 punktuose nurodyti dokumentai turi būti kompetentingų institucijų išduoti ne anksčiau kaip prieš 3 (tris) mėnesius iki jų pateikimo Tarnybai dienos.

12. Tarnyba, gavusi paraišką ir prie jos pridėtus dokumentus, per 3 (tris) darbo dienas perduoda juos Komisijai.

13. Komisija, išnagrinėjusi paraišką ir prie jos pridėtus dokumentus, per 5 (penkias) darbo dienas nuo paraiškos ir prie jos pridėtų dokumentų gavimo dienos informuoja Tarnybą apie tai, ar pateikti visi reikiami dokumentai; tuo atveju, kai trūksta kurio nors iš šio Tvarkos aprašo 9 punkte išvardintų dokumentų, konkrečiai jį įvardija.

14. Tarnyba, gavusi Komisijos pranešimą dėl paraiškos ir prie jos pridėtų dokumentų, išsiunčia pranešimą pareiškėjui. Pranešime pareiškėjui nurodoma, kad pateikti visi reikiami dokumentai ar kokių dokumentų trūksta, nurodomi terminai, per kuriuos pareiškėjas turi pateikti trūkstamus dokumentus, taip pat terminas, per kurį Tarnyba priims sprendimą dėl pareiškėjo veterinarijos gydytojo profesinės kvalifikacijos pripažinimo.

15. Komisija, gavusi paraišką ir visus reikiamus dokumentus, pradeda veterinarijos gydytojo profesinės kvalifikacijos pripažinimo procedūrą.

16. Komisija, remdamasi būtiniausių rengimo reikalavimų derinimu, teikia išvadą Tarnybai dėl pareiškėjo veterinarijos gydytojo profesinės kvalifikacijos pripažinimo, jeigu pareiškėjo veterinarijos gydytojo studijų programa ir pateikti veterinarijos gydytojo formalios kvalifikacijos įrodymai atitinka Įstatymo 5 priedo 5.4 dalyje nurodytus studijų programos dalykus ir konkrečios valstybės narės veterinarijos gydytojo formalios kvalifikacijos įrodymus.

17. Pareiškėjo, dėl kurio veterinarijos gydytojo profesinės kvalifikacijos Komisija negali pateikti išvados pagal šio Tvarkos aprašo 16 punktą, veterinarijos gydytojo profesinės kvalifikacijos pripažinimui taikomos Įstatymo 10–15 straipsnių nuostatos.

18. Komisija, išnagrinėjusi pateiktus dokumentus šio Tvarkos aprašo 17 punkto numatytu atveju, gali priimti tokias išvadas, kurias pateikia Tarnybai:

18.1. siūlyti Tarnybai pripažinti pareiškėjo veterinarijos gydytojo profesinę kvalifikaciją;

18.2. siūlyti Tarnybai nepripažinti pareiškėjo profesinės kvalifikacijos;

18.3. siūlyti Tarnybai skirti pareiškėjui kompensacinę priemonę – profesinio tinkamumo testą ar profesinės adaptacijos laikotarpį.

19. Tarnyba galutinį motyvuotą sprendimą dėl pareiškėjo veterinarijos gydytojo profesinės kvalifikacijos pripažinimo priima kuo greičiau ir ne vėliau kaip per 3 (tris) mėnesius nuo visų reikiamų dokumentų gavimo dienos.

20. Prireikus Tarnyba gali kreiptis į kitas institucijas dėl pareiškėjo formalios kvalifikacijos įrodymų ir kitų dokumentų.

21. Sprendimai dėl veterinarijos gydytojo profesinės kvalifikacijos pripažinimo įforminami Tarnybos direktoriaus įsakymais.

**III. VETERINARIJOS GYDYTOJO PROFESINĖS KVALIFIKACIJOS PRIPAŽINIMO PROCEDŪRA NORINT LAIKINAI ARBA VIENKARTINAI TEIKTI VETERINARIJOS GYDYTOJO PASLAUGAS**

22. Šio skyriaus nuostatos taikomos tais atvejais, kai veterinarijos gydytojo paslaugų (toliau – paslaugos) teikėjas – pareiškėjas atvyksta į Lietuvos Respublikos teritoriją laikinai arba vienkartinai teikti paslaugas.

23. Pareiškėjas turi ne vėliau kaip likus mėnesiui iki paslaugų teikimo Tarnybai pateikti užpildytą Laikinai arba vienkartinai teikiamų veterinarijos gydytojo paslaugų deklaraciją (toliau – Deklaracija) (2 priedas), kai jis pirmą kartą iš valstybės narės atvyksta į Lietuvos Respublikos teritoriją teikti paslaugų, išskyrus šio Tvarkos aprašo 25 punkte numatytą atvejį.

24. Pareiškėjas turi pateikti Tarnybai atnaujintą Deklaraciją kartą per metus, jeigu jis ketina einamaisiais metais teikti laikinas arba vienkartines paslaugas Lietuvos Respublikoje.

25. Pareiškėjas gali pateikti Deklaraciją po paslaugų suteikimo tik tais atvejais, kai iš anksto nebuvo galima numatyti tokių paslaugų teikimo.

26. Pareiškėjas gali pateikti deklaraciją raštu, elektroniniu paštu ar kita forma. Teikiant Deklaraciją ne raštu, turi būti sudarytos sąlygos pareiškėjo tapatybės identifikavimui.

27. Pareiškėjas, prieš pradėdamas teikti paslaugas Lietuvos Respublikos teritorijoje, arba, jeigu iš esmės pasikeičia anksčiau dokumentais patvirtintos aplinkybės, kartu su Deklaracija pateikia šiuos dokumentus:

27.1. asmens pilietybę patvirtinantį dokumentą;

27.2. pažymą, patvirtinančią, kad pareiškėjas yra teisėtai įsisteigęs kitoje valstybėje narėje, gali užsiimti veterinarijos gydytojo veikla ir jam net laikinai nėra uždrausta užsiimti šia veikla;

27.3. profesinės kvalifikacijos įrodymą (-us).

28. Tarnyba patvirtina Deklaracijos gavimą per vieną mėnesį nuo jos gavimo dienos, apie tai raštu informuoja pareiškėją, prireikus, informuoja apie bet kokį trūkstamą dokumentą.

29. Tarnyba, gavusi Deklaraciją ir kitus pareiškėjo pateiktus dokumentus, taip pat Deklaracijos duomenų pasikeitimą patvirtinančius dokumentus, per 3 (tris) darbo dienas perduoda juos Komisijai, kad ši pateiktų išvadą.

30. Paslaugų teikimo laikinumą ir vienkartiškumą kiekvienu konkrečiu atveju Komisija įvertina pagal paslaugų teikimo trukmę, dažnumą, reguliarumą ir tęstinumą.

31. Jeigu paslaugos teikiamos pirmą kartą, Komisija gali siūlyti Tarnybai priimti sprendimą dėl pareiškėjo veterinarijos gydytojo profesinės kvalifikacijos patikrinimo iki paslaugų teikimo pradžios.

32. Komisija, išanalizavusi Deklaracijoje pateiktus duomenis, ypatingą dėmesį kreipdama į ketinamų teikti paslaugų apimtį ir dažnumą, gali teikti Tarnybos direktoriui vieną iš šių išvadų:

32.1. siūlyti tikrinti pareiškėjo veterinarijos gydytojo profesinę kvalifikaciją;

32.2. siūlyti netikrinti pareiškėjo veterinarijos gydytojo profesinės kvalifikacijos ir leisti teikti paslaugas.

33. Tarnyba priima sprendimą tikrinti profesinę kvalifikaciją ar jos netikrinti ir leisti teikti paslaugas ir praneša pareiškėjui ne vėliau kaip per vieną mėnesį nuo Deklaracijos ir kartu pateikiamų dokumentų gavimo dienos.

34. Esant nenumatytoms aplinkybėms, dėl kurių gali būti vėluojama priimti šio Tvarkos aprašo 33 punkte nurodytą sprendimą, Tarnyba per vieną mėnesį nuo Deklaracijos ir kartu pateikiamų dokumentų gavimo dienos praneša pareiškėjui apie vėlavimo priežastį (-is) ir numatomo sprendimo, kuris turi būti priimtas ne vėliau kaip per du mėnesius nuo visų dokumentų gavimo dienos, priėmimo datą.

35. Jeigu Komisija nustato esminį skirtumą tarp pareiškėjo turimos profesinės kvalifikacijos ir Lietuvos Respublikoje nustatytų veterinarijos gydytojo rengimo reikalavimų ir dėl šio skirtumo gali būti padaryta žalos visuomenės sveikatai ar saugai, pareiškėjui suteikiama galimybė įrodyti, kad jis įgijo trūkstamų žinių ar kompetencijos. Tokiu atveju pareiškėjas gali pasirinkti vieną iš kompensacinių priemonių. Tarnyba pirmenybę teikia profesinio tinkamumo testui.

36. Pareiškėjas gali pradėti teikti paslaugas per vieną mėnesį nuo Tarnybos priimto sprendimo netikrinti kvalifikacijos ar nuo sprendimo leisti pradėti teikti paslaugas priėmimo dienos.

37. Pareiškėjas gali pradėti teikti paslaugas, jei Tarnyba nepriima sprendimo arba nepraneša pareiškėjui apie priežastis, dėl kurių sprendimo priėmimas atidedamas, šio Tvarkos aprašo 34 ir 36 punktuose nustatytais terminais.

38. Tarnyba, turėdama pagrįstų abejonių, gali prašyti Įsisteigimo valstybės narės kompetentingų institucijų suteikti reikiamą informaciją apie pareiškėjo įsisteigimo teisėtumą ir veiklos tinkamumą, taip pat ir dėl profesinio pobūdžio drausminių ar baudžiamųjų poveikio priemonių taikymo atvejų nebuvimo.

39. Pareiškėjas turi iš anksto arba, kai būtina, suteikęs paslaugas, nedelsdamas pranešti socialinio draudimo institucijai apie paslaugas, kurias jis ketina teikti arba suteikė.

40. Tais atvejais, kai paslaugos teikiamos naudojant Įsisteigimo valstybės narės suteiktą profesinį vardą arba naudojantis pareiškėjo veterinarijos gydytojo profesine kvalifikacija, Tarnyba turi teisę reikalauti, kad pareiškėjas suteiktų paslaugų gavėjui šią informaciją:

40.1. registro, kuriame pareiškėjas įregistruotas, pavadinimą, pareiškėjo registracijos numerį arba lygiavertes tame registre nurodytas tapatumo nustatymo priemones;

40.2. kompetentingos institucijos, teisės aktų nustatyta tvarka įgaliotos išduoti leidimą (licenciją) užsiimti veterinarijos gydytojo veikla, pavadinimą ir adresą, jeigu šiai veiklai vykdyti Įsisteigimo valstybėje narėje būtinas leidimas (licencija);

40.3. profesinės asociacijos ar panašios institucijos, kurioje įregistruotas pareiškėjas, pavadinimą ir adresą;

40.4. duomenis apie profesinį draudimą ar kitas asmenines ar kolektyvines profesinės atsakomybės apsaugos priemones.

**IV. KOMPENSACINĖS PRIEMONĖS**

41. Tarnyba, remdamasi Komisijos išvada, gali reikalauti, kad pareiškėjas įvykdytų šias kompensacines priemones:

41.1. baigtų profesinės adaptacijos laikotarpį, trunkantį iki trejų metų; arba

41.2. atliktų profesinio tinkamumo testą.

42. Šio Tvarkos aprašo 41 punkte nurodytos kompensacinės priemonės taikomos, jeigu:

42.1. rengimo kurso, dėl kurio pareiškėjas pateikia formalios kvalifikacijos įrodymą, nurodytą ir atitinkantį šio Tvarkos aprašo 2 punkto reikalavimus, arba sąlygas, nustatytas Įstatymo 34 straipsnyje, trukmė yra bent vieneriais metais trumpesnė nei penkeri metai;

42.2. baigtas rengimo kursas apima iš esmės skirtingus dalykus negu tie, kurie būtini siekiant gauti formalios kvalifikacijos įrodymą, privalomą Lietuvos Respublikoje;

42.3. veterinarijos gydytojo profesija Lietuvos Respublikoje apima vieną ar daugiau šios profesinės veiklos rūšių nei pareiškėjo kilmės valstybėje narėje ir šį skirtumą sudaro specialus rengimas, kuris privalomas Lietuvos Respublikoje ir apima iš esmės skirtingus dalykus negu tie, kurie būtini siekiant gauti veterinarijos gydytojo formalios kvalifikacijos įrodymą pareiškėjo kilmės valstybėje narėje.

43. Tarnyba siūlo pareiškėjui pasirinkti profesinės adaptacijos laikotarpį arba profesinio tinkamumo testą.

44. Profesinės adaptacijos laikotarpį pasirinkusio ir profesinio tinkamumo testui pasirengti ir laikyti pageidaujančio pareiškėjo teisę gyventi Lietuvos Respublikoje, socialines garantijas ir lengvatas reglamentuoja Lietuvos Respublikos įstatymai ir kiti teisės aktai.

45. Pareiškėjas savarankiškai iš Tarnybos pateikto rekomendacinio kvalifikuotų veterinarijos gydytojų sąrašo pasirenka kvalifikuotą Lietuvos Respublikos veterinarijos gydytoją ir susitaria su juo dėl profesinės adaptacijos laikotarpio atlikimo sąlygų. Kvalifikuotas veterinarijos gydytojas prižiūri profesinės adaptacijos laikotarpį pasirinkusį pareiškėją viso šio laikotarpio metu. Apie pasirinktą kvalifikuotą veterinarijos gydytoją privaloma informuoti Tarnybą.

46. Tarnyba privalo užtikrinti, kad:

46.1. profesinės adaptacijos laikotarpis neviršytų 3 metų;

46.2. pareiškėjas būtų informuotas apie profesinės adaptacijos laikotarpio organizavimo tvarką.

47. Profesinio tinkamumo testą organizuoja Tarnyba. Profesinio tinkamumo testai turi būti organizuojami ne rečiau kaip 2 kartus per metus, jeigu yra pareiškėjų.

48. Komisija parengia dalykų sąrašą profesinio tinkamumo testui atlikti ir jį teikia Tarnybos direktoriui tvirtinti. Dalykų sąrašas sudaromas lyginant Lietuvos Respublikos veterinarijos gydytojo rengimo programos dalykus su tais, kurie nurodyti pareiškėjo pateiktame formalios kvalifikacijos įrodyme ar kitame dokumente.

49. Profesinio tinkamumo testas apima veterinarijos gydytojo rengimo programos dalykus, kurie pasirenkami iš šio Tvarkos aprašo 48 punkte nurodyto sąrašo ir kurių žinios yra būtinos norint dirbti veterinarijos gydytoju Lietuvos Respublikoje.

50. Tarnybos direktoriui patvirtinus dalykų, iš kurių bus sudaromi profesinio tinkamumo testo klausimai, sąrašą, Komisija sudaro rekomenduojamos literatūros sąrašą ir pateikia jį pareiškėjui.

51. Profesinio tinkamumo testo užduotis rengia Komisija, kuri, sudarydama šį testą, privalo atsižvelgti į tai, kad pareiškėjas savo kilmės valstybėje narėje arba valstybėje narėje, iš kurios jis yra atvykęs, yra kvalifikuotas specialistas.

52. Pareiškėjui, pasirinkusiam profesinio tinkamumo testą, raštu pateikiama informacija apie:

52.1. profesinio tinkamumo testą vykdančią instituciją, jos adresą, telefono numerį;

52.2. profesinio tinkamumo testo vykdymo formą ir jo vertinimą;

52.3. profesinio tinkamumo testo organizavimo išlaidų padengimo tvarką.

53. Profesinio tinkamumo testas laikomas Lietuvos veterinarijos akademijoje.

54. Komisija privalo ne vėliau kaip per mėnesį nuo profesinio tinkamumo testo laikymo dienos jį įvertinti ir apie laikymo rezultatus informuoti pareiškėją ir Tarnybą.

55. Neišlaikęs profesinio tinkamumo testo, pareiškėjas nustatyta tvarka turi teisę laikyti šį testą pakartotinai.

**V. BAIGIAMOSIOS NUOSTATOS**

56. Sprendimas dėl pareiškėjo veterinarijos gydytojo profesinės kvalifikacijos pripažinimo arba jo nepriėmimas gali būti skundžiami Lietuvos Respublikos administracinių bylų teisenos įstatymo (Žin., 1999, Nr. [13-308](https://www.e-tar.lt/portal/lt/legalAct/TAR.67B5099C5848); 2000, Nr. [85-2566](https://www.e-tar.lt/portal/lt/legalAct/TAR.78FAC7B20AD8)) nustatyta tvarka.

\_\_\_\_\_\_\_\_\_\_\_\_\_\_\_\_\_

Veterinarijos gydytojo profesinės

kvalifikacijos pripažinimo norint dirbti

veterinarijos gydytoju ar laikinai arba

vienkartinai teikti veterinarijos gydytojo

paslaugas Lietuvos Respublikoje tvarkos

aprašo

1 priedas

**(Paraiškos dėl veterinarijos gydytojo profesinės kvalifikacijos pripažinimo norint dirbti veterinarijos gydytoju Lietuvos Respublikoje formos pavyzdys)**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vardas (-ai) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Pavardė (-ės) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Gimimo data |  |  |  |  | - |  |  | - |  |  |  | Lytis: |  | mot. |  | vyr. |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Paso / Asmens tapatybės kortelės numeris |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Ankstesnis vardas / pavardė |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Pilietybė |  | Lietuvos Respublikos |  | Kita (parašyti) |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Adresas korespondencijai: | Gatvė |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Namas |  |  |  |  | Butas |  |  |  |  | Pašto kodas |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Miestas / Vietovė |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Valstybė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Tel. Nr. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| El. paštas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Valstybinei maisto ir veterinarijos tarnybai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresatas)

**PARAIŠKA
DĖL VETERINARIJOS GYDYTOJO PROFESINĖS KVALIFIKACIJOS PRIPAŽINIMO NORINT DIRBTI VETERINARIJOS GYDYTOJU LIETUVOS RESPUBLIKOJE**

\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

Prašau pripažinti mano veterinarijos gydytojo profesinę kvalifikaciją.

Veterinarijos gydytojo profesinės kvalifikacijos pripažinimo tikslas:

\_

(darbas veterinarijos gydytoju Lietuvos Respublikoje ar kita)

**I. DUOMENYS APIE IŠSILAVINIMĄ** (išvardykite švietimo įstaigas, kuriose įgytas išsilavinimas)

|  |  |  |  |  |  |
| --- | --- | --- | --- | --- | --- |
| **Formalios kvalifikacijos įrodymą išdavusios švietimo įstaigos pavadinimas ir adresas** | **Mokytasi ir (ar) studijuota** | **Mokymosi ir (ar) studijų forma1** | **Formalios kvalifikacijos įrodymo pavadinimas (įrašyti originalo kalba)** | **Formalios kvalifikacijos įrodyme įrašyta profesinė kvalifikacija ar kvalifikacinis laipsnis (įrašyti originalo kalba)** | **Pastabos** |
| **nuo** | **iki** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_

1 D – dieninė, N – neakivaizdinė, V – vakarinė, NT – nuotolinė.

**II. PROFESINĖ PATIRTIS**

(Profesija arba profesinė veikla, kuria užsiėmėte per paskutinius 5 metus. Jeigu pildote šią dalį, pridėkite dokumentą (-us), patvirtinančius Jūsų profesinę patirtį ir trukmę)

|  |  |
| --- | --- |
| **Profesinė patirtis** | **Darbinės veiklos trukmė**(metai, mėnuo) |
| **pareigos** | **institucijos (įstaigos) pavadinimas** | **valstybė** | **nuo** | **iki** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**III. PAPILDOMA INFORMACIJA**

(Informacija apie kitas aplinkybes, galinčias turėti įtakos Jūsų profesinės kvalifikacijos pripažinimui)

\_

\_

\_

**IV. DUOMENYS APIE PAREIŠKĖJO ĮGALIOTĄJĮ ASMENĮ** (jeiprašymą pateikia įgaliotasis asmuo)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vardas (-ai) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Pavardė (-ės) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Adresas korespondencijai: | Gatvė |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Namas |  |  |  |  | Butas |  |  |  |  | Pašto kodas |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Miestas / Vietovė |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Valstybė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Tel. Nr. |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| El. paštas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

**V. SUTIKIMAS**

Aš, ,

(pareiškėjo arba įgaliotojo asmens vardas (-ai) ir pavardė (-ės)

esu susipažinęs (-usi) su Lietuvos Respublikos asmens duomenų teisinės apsaugos įstatymu (Žin., 1996, Nr. [63-1479](https://www.e-tar.lt/portal/lt/legalAct/TAR.5368B592234C); 2003, Nr. [15-597](https://www.e-tar.lt/portal/lt/legalAct/TAR.A5D68BD2EAFF); 2008, Nr. [22-804](https://www.e-tar.lt/portal/lt/legalAct/TAR.C90729CAD468)) ir sutinku, kad Valstybinė maisto ir veterinarijos tarnyba kreiptųsi į valstybines ir (ar) privačias įstaigas (institucijas, įmones, organizacijas ar kt.) dėl informacijos apie mane (mane įgaliojusį asmenį) ir mano (mane įgaliojusiojo asmens) turimą veterinarijos gydytojo profesinę kvalifikaciją.

Sutinku, kad Valstybinė maisto ir veterinarijos tarnyba vertintų mano (mane įgaliojusiojo asmens) veterinarijos gydytojo profesinę kvalifikaciją.

Patvirtinu, kad paraiškoje pateikti duomenys yra teisingi.

PRIDEDAMA\*:

\_\_\_\_\_\_\_\_\_\_\_\_\_\_\_\_\_\_\_

\* **Pastabos:**

1. Prašome pažymėti tik pateikiamus dokumentus.

2. Siunčiamos paštu dokumentų kopijos turi būti patvirtintos nustatyta tvarka (notaro ar atitinkamos institucijos).

3. Dokumentai turi būti išversti į lietuvių kalbą, o vertimas patvirtintas asmens, išvertusio dokumentą, parašu.

□[] 1. Asmens pilietybę patvirtinantis dokumentas.

□[] 2. Pavardės (-ių) (vardo) keitimą patvirtinantys dokumentai (jeigu dokumentuose nurodyta kita (-os) pavardė (-ės) ar vardas (-ai)).

□[] 3. Įgaliojimas pateikti paraišką vietoje pareiškėjo (jeigu paraišką teikia ne pareiškėjas, o jo įgaliotasis asmuo).

□[] 4. Formalios kvalifikacijos įrodymas (-ai).

□[] 5. Dokumentas (-ai), liudijantis (-ys) veterinarijos gydytojo rengimo trukmę ir turinį (jeigu pareiškėjo formalios kvalifikacijos įrodymas neatitinka Įstatymo 5 priedo 5.4.2 punkte nurodytų tokiam įrodymui keliamų reikalavimų).

□[] 6. Dokumentas (-ai), susijęs (-ę) su veterinarijos gydytojo profesinės kvalifikacijos kėlimu (jeigu tokie yra).

□[] 7. Veterinarijos gydytojo formalios kvalifikacijos įrodymų, įgytų trečiojoje šalyje, pripažinimo valstybėje narėje dokumentai (jeigu tokie yra).

□[] 8. Dokumentas, patvirtinantis, kad pareiškėjas faktiškai ir teisėtai dirbo veterinarijos gydytoju ne trumpiau kaip trejus metus iš eilės per penkerius metus iki tokio dokumento išdavimo (jeigu pareiškėjo formalios kvalifikacijos įrodymas neatitinka Įstatymo 5 priedo 5.4.2 punkte nurodytų tokiam įrodymui keliamų reikalavimų).

□[] 9. Dokumentas, patvirtinantis, kad pareiškėjas sėkmingai baigė veterinarijos gydytojo rengimo studijas, pradėtas iki 1990 m. spalio 3 d. (jeigu pareiškėjas įgijo veterinarijos gydytojo formalios kvalifikacijos įrodymą Vokietijos Demokratinės Respublikos teritorijoje).

□[] 10. Dokumentas, patvirtinantis, kad pareiškėjo įgytas formalios kvalifikacijos įrodymas šios valstybės narės teritorijoje turi tokią pačią teisinę galią kaip ir jos išduodamas formalios kvalifikacijos įrodymas (jeigu pareiškėjas įgijo formalios kvalifikacijos įrodymą buvusioje Čekoslovakijoje arba kai veterinarijos gydytojo rengimas prasidėjo iki 1993 m. sausio 1 d. Čekijoje ir Slovakijoje).

□[] 11. Dokumentas, patvirtinantis, kad pareiškėjo įgytas formalios kvalifikacijos įrodymas Estijos ar Latvijos teritorijoje turi tokią pačią teisinę galią kaip ir Estijos ar Latvijos išduodamas formalios kvalifikacijos įrodymas (jeigu pareiškėjas įgijo formalios kvalifikacijos įrodymą Estijoje iki 1991 m. rugpjūčio 20 d. arba Latvijoje iki 1991 m. rugpjūčio 21 d.).

□[] 12. Kiti dokumentai, patvirtinantys veterinarijos gydytojo profesinę kvalifikaciją pavyzdžiui: mokslo laipsnį, mokslinė pedagoginę veiklą (jeigu tokie yra).

□[] 13. Dokumentas, išduotas pareiškėjo kilmės valstybės narės kompetentingos institucijos, patvirtinantis, kad pareiškėjo formalios kvalifikacijos įrodymams taikoma 2005 m. rugsėjo 7 d. Europos Parlamento ir Tarybos direktyva 2005/36/EB dėl profesinių kvalifikacijų pripažinimo.

□[] 14. Profesinės adaptacijos laikotarpio baigimą patvirtinantys dokumentai.

□[] 15. Dokumentas, patvirtinantis, kad pareiškėjas veiksmingai ir teisėtai dirbo veterinarijos gydytoju Estijoje ne trumpiau kaip penkerius metus iš eilės per septynerius metus iki tokio dokumento išdavimo (jeigu pareiškėjo veterinarijos gydytojo formalios kvalifikacijos įrodymas buvo išduotas arba veterinarijos gydytojo rengimo studijos prasidėjo Estijoje iki 2004 m. gegužės 1 d.).

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_

Veterinarijos gydytojo profesinės

kvalifikacijos pripažinimo norint dirbti

veterinarijos gydytoju ar laikinai arba

vienkartinai teikti veterinarijos gydytojo

paslaugas Lietuvos Respublikoje tvarkos

aprašo

2 priedas

**LAIKINAI ARBA VIENKARTINAI TEIKIAMŲ VETERINARIJOS GYDYTOJO PASLAUGŲ DEKLARACIJA1**

\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

\_\_\_\_\_\_\_\_\_\_\_\_\_\_\_\_\_\_\_

1 Prašome turėti šios deklaracijos kopiją. Jūs turėsite pateikti šią deklaraciją jeigu ateityje norėsite teikti laikinas arba vienkartines veterinarijos gydytojo paslaugas Lietuvos Respublikoje.

**1. Ši deklaracija pildoma:**

□[] Pirmą kartą teikiant paslaugas Lietuvos Respublikoje (prašome užpildyti 2–6 punktus)

□[] Kartą per metus atnaujinant deklaraciją2 (prašome užpildyti 2–5 ir 7 punktus)

\_\_\_\_\_\_\_\_\_\_\_\_\_\_\_\_\_\_

2 Prašome pridėti ankstesnės ir pirmos deklaracijos kopijas.

**2. Paslaugų teikėjo asmens duomenys:**

2.1. Vardas (-ai) ir pavardė (-ės)

2.2. Pilietybė (-ės):

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| □[]AT | □[]BE | □[]CY | □[]CZ | □[]DE | □[]DK | □[]EE | □[]EL | □[]ES | □[]FI |
| □[]FR | □[]HU | □[]IE | □[]IT | □[]LT | □[]LV | □[]LU | □[]MT | □[]NL | □[]PL |
| □[]PT | □[]SI | □[] SK | □[] SE | □[]UK | □[]BG | □[]RO | □[]IS | □[]LI | □[]NO |

Kita (-os)

2.3. Paso / asmens tapatybės kortelės numeris: Valstybė

Valstybė

Valstybė

2.4. Lytis: □[] Vyras □[] Moteris

2.5. Gimimo metai: □[]□[]□[]□[] □[]□[] □[]□[]

metai / mėnuo / diena

2.6. Gimimo vieta: Miestas / Vietovė:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| □[]AT | □[]BE | □[]CY | □[]CZ | □[]DE | □[]DK | □[]EE | □[]EL | □[]ES | □[]FI |
| □[]FR | □[]HU | □[]IE | □[]IT | □[]LT | □[]LV | □[]LU | □[]MT | □[]NL | □[]PL |
| □[]PT | □[]SI | □[] SK | □[] SE | □[]UK | □[]BG | □[]RO | □[]IS | □[]LI | □[]NO |

Kita

2.7. Kontaktiniai duomenys Įsisteigimo valstybėje narėje (privaloma):

Adresas:

Telefonas (su šalies prisijungimo kodu):

Faksas (su šalies prisijungimo kodu):

El. paštas:

2.8. Kontaktiniai duomenys Lietuvos Respublikoje (jei galite, nurodykite):

Adresas:

Telefonas (su šalies prisijungimo kodu):

Faksas (su šalies prisijungimo kodu):

El. paštas:

**3.** **Deklaruojama profesija** – veterinarijos gydytojas:

3.1. Profesija, pagal kurią dirbate Įsisteigimo valstybėje narėje3:

.............................

.............................

.............................

\_\_\_\_\_\_\_\_\_\_\_\_\_\_\_\_\_\_\_\_

3 Prašome nurodyti profesijos pavadinimą Įsisteigimo valstybės narės kalba ir lietuvių kalba ir / arba viena iš šių kalbų: anglų, prancūzų ar vokiečių.

**4.** **Teisėtas įsisteigimas vienoje ar daugiau valstybių narių**:

Šioje deklaracijoje „teisėtas įsisteigimas“ – jokių profesinių ir administracinių draudimų, net ir laikinų nesuvaržytas vertimasis veterinarijos gydytojo praktika Įsisteigimo valstybėje narėje. Asmenims, įgijusiems veterinarijos gydytojo profesinę kvalifikaciją trečiosiose šalyse, teisėto įsisteigimo nuostatos taikomos tik tais atvejais, kai tokie asmenys yra įgiję bent trejų metų veterinarijos gydytojo profesinę patirtį valstybėje narėje, kuri pripažino tokių asmenų veterinarijos gydytojo profesinę kvalifikaciją vadovaudamasi nacionaliniais teisės aktais ir direktyvos 2005/36/EB 3 straipsnio 3 dalimi.

**Jei esate įsisteigęs daugiau nei vienoje valstybėje narėje, prašome pateikti informaciją apie kiekvieną Įsisteigimo valstybę narę.**

4.1. Ar Jūs teisėtai įsisteigęs valstybėje narėje dirbti veterinarijos gydytoju?

□[] Taip □[] Ne

Jei atsakėte „taip“, kurioje valstybėje narėje Jūs esate teisėtai įsisteigęs?

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| □[]AT | □[]BE | □[]CY | □[]CZ | □[]DE | □[]DK | □[]EE | □[]EL | □[]ES | □[]FI |
| □[]FR | □[]HU | □[]IE | □[]IT | □[]LT | □[]LV | □[]LU | □[]MT | □[]NL | □[]PL |
| □[]PT | □[]SI | □[] SK | □[] SE | □[]UK | □[]BG | □[]RO | □[]IS | □[]LI | □[]NO |

Jei Jūs atsakėte „ne“, prašome paaiškinti:

4.2. Ar Jūs priklausote veterinarijos gydytojų profesinei asociacijai ar lygiavertei organizacijai Įsisteigimo valstybėje narėje?

□[] Taip □[] Ne

Jei Jūs atsakėte „taip“, prašome įvardinti, nurodyti kontaktinius duomenis ir Jūsų registracijos numerį joje (jei yra):

.............................

.............................

.............................

4.3. Ar Jūs esate patvirtintas ir (ar) prižiūrimas Įsisteigimo valstybės narės kompetentingos valstybės institucijos?

□[] Taip □[] Ne

Jei Jūs atsakėte „taip“, prašome įvardinti instituciją (-as), nurodyti jos (jų) kontaktinius duomenis:

.............................

.............................

.............................

**5. Profesinis draudimas**

5.1. Ar Jūs turite draudimą, susijusį su profesine atsakomybe, atsirandančia dirbant veterinarijos gydytoju?

□[] Taip □[] Ne

Jei Jūs atsakėte „taip“, prašome nurodyti detalesnę informaciją apie draudimą:

Draudimo kompanijos pavadinimas:

Sutarties numeris:

Paaiškinimai:

5.2. Ar Jūs turite kitą asmeninę arba kolektyvinę apsaugą, susijusią su profesine atsakomybe, atsirandančia dirbant veterinarijos gydytoju?

□[] Taip □[] Ne

Jei Jūs atsakėte „taip“, prašome nurodyti detalesnę informaciją:

Paaiškinimai:

**6. Pridedami prie šios deklaracijos dokumentai**4**:**

6.1. Prašome pažymėti dokumentą (-us), pridedamus prie šios deklaracijos:

□[] Asmens pilietybę patvirtinantis dokumentas

□[] Dokumentas, patvirtinantis teisėtą įsisteigimą

□[] Profesinės kvalifikacijos įrodymai

□[] Dokumentas, patvirtinantis, kad pareiškėjui nėra taikomi jokie veiklos apribojimai Įsisteigimo valstybėje narėje

\_\_\_\_\_\_\_\_\_\_\_\_\_\_\_\_\_\_\_\_

4 Ši dalis pildoma pirmą kartą teikiant laikinas arba vienkartines paslaugas Lietuvos Respublikoje.

**7. Atnaujinta informacija (pildoma, kai ši deklaracija yra atnaujinama)**5

7.1. Kokiais periodais Jūs teikėte paslaugas Lietuvos Respublikoje (metai / mėnuo / diena)?

Nuo □[]□[]□[]□[]/□[]□[]/□[]□[] iki □[]□[]□[]□[]/□[]□[]/□[]□[]

Nuo □[]□[]□[]□[]/□[]□[]/□[]□[] iki □[]□[]□[]□[]/□[]□[]/□[]□[]

Nuo □[]□[]□[]□[]/□[]□[]/□[]□[] iki □[]□[]□[]□[]/□[]□[]/□[]□[]

Nuo □[]□[]□[]□[]/□[]□[]/□[]□[] iki □[]□[]□[]□[]/□[]□[]/□[]□[]

Nuo □[]□[]□[]□[]/□[]□[]/□[]□[] iki □[]□[]□[]□[]/□[]□[]/□[]□[]

Paaiškinimai:

\_\_\_\_\_\_\_\_\_\_\_\_\_\_\_\_\_\_\_\_

5 Ši dalis pildoma atnaujinant deklaraciją.

7.2. Prašome įvardinti konkrečias profesines veiklas, kuriomis užsiėmėte teikdamas veterinarijos gydytojo paslaugas.

.

.

.

**8. Kiti paaiškinimai**

.

.

.

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_